**Nyírkarász község Képviselőtestületének 2019. március 25 napján (hétfő) 10.00 órakor tartott testületi ülésének**

1. jegyzőkönyve,-
2. tárgysorozata,-
3. határozat: 17-22/2019.

Száma: I/151-5/2019.

T Á R G Y S O R O Z A T

1.) Előterjesztés jegyzőkönyv hitelesítők megválasztására

Előadó: Szalmási József polgármester

2.) Előterjesztés Nyírkarászi Váci Mihály Általános Iskola intézmény köznevelési és egyéb feladatának átszervezésének véleményezésére

Előadó: Szalmási József polgármester

3.) Előterjesztés Nyírkarász Község Önkormányzat Közbeszerzési Tervének elfogadásáról

Előadó: Szalmási József polgármester

4.) Előterjesztés Nyírkarász község közrendjéről, közbiztonságáról szóló 2018. évi éves beszámoló elfogadásáról

Előadó: Szalmási József polgármester

5.) Előterjesztés Fogorvosi ellátásra kötött feladatvállalási szerződés módosításáról

Előadó: Szalmási József polgármester

Egyebek

Zárt ülés keretében:

1.) Előterjesztés a rendkívüli települési támogatási kérelmek döntésére

Előadó: Szalmási József polgármester

Nyírkarász, 2019. március 25.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. március 25 napján (hétfő) 10.00 órakor tartott testületi ülésén.

**Helye:** **Polgármesteri Hivatal- Polgármesteri Iroda** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Csordás Zoltánné, Dudás Béláné, Kovács Sándorné, Szabó Imre önkormányzati képviselők

***Tanácskozási joggal:*** Matyi Andrásné jegyző

Kapin Mihály, Balogh József önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Szalmási József javasolta a napirendi pontok elfogadását. A Képviselőtestület a napirendi pontokat 5 igen szavazattal elfogadta.

**Tárgy: (1.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**17/2019.(III.25.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Csordás Zoltánné és Szabó Imre önkormányzati képviselőket megválasztotta a jelen jegyzőkönyv hitelesítésére.

**Tárgy: (2.tsp.) Előterjesztés Nyírkarászi Váci Mihály Általános Iskola intézmény köznevelési és egyéb feladatának átszervezésének véleményezésére**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**18/2019.(III.25.)**

**h a t á r o z a t a**

**Nyírkarászi Váci Mihály Általános Iskola intézmény köznevelési és egyéb feladata átszervezésének véleményezéséről**

**A Képviselő-testület** a nemzeti köznevelésről szóló 2011. évi CXC. törvény 83. § (4) bekezdése h) pontja szerint megtárgyalta a Nyírkarász Községi Önkormányzat tulajdonát képező, a Kisvárdai Tankerületi Központ fenntartásában működő Nyírkarászi Váci Mihály Általános Iskola intézmény köznevelési és egyéb feladata átszervezésének véleményezéséről szóló előterjesztést és az alábbi határozatot hozta:

1.)A Képviselő-testület egyhangúlag **támogatja a** Nyírkarászi Váci Mihály Általános Iskola intézmény köznevelési és egyéb feladatának átszervezését, NAPKÖZI feladatkörrel történő bővítését.

2.)A Képviselő-testület felkéri a polgármestert, hogy a döntésről a Kisvárdai Tankerületi Központot tájékoztassa.

Határidő: azonnal

Felelős: Szalmási József polgármester

**Tárgy: (3.tsp.) Előterjesztés Nyírkarász Község Önkormányzat Közbeszerzési Tervének elfogadásáról**

Előadó: Szalmási József polgármester

Szalmási József polgármester tájékoztatta a jelenlévőket, a közbeszerzésekről szóló 2015. évi CXLIII. törvény 42. § (1) bekezdése alapján az ajánlatkérőnek minősülő szervezetek a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseiről.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**19/2019.(III.25.)**

**h a t á r o z a t a**

**Nyírkarász Községi Önkormányzat**

**2019. évi közbeszerzési tervéről**

**Ajánlatkérő neve**: Nyírkarász Községi Önkormányzat

|  |  |  |  |  |
| --- | --- | --- | --- | --- |
| **Sor**  **szám** | **A közbeszerzés**  **tárgya**  **(megnevezése)** | **Irányadó**  **eljárásrend** | **Tervezett**  **eljárástípus** | **Az eljárás tervezett**  **megindítása** |
| 1 | Szegregált élethelyzetek felszámolása komplex programokkal (ESZA) | nemzeti eljárásrend | A közbeszerzésekről  szóló  2015. évi CXLIII.  törvény 113. § | EFOP- 1.6.2-16  Elbírálás után |
| 2 | Helyi piac infrastruktúrájának kialakítása Nyírkarászon, építés beruházás | nemzeti eljárásrend | A közbeszerzésekről  szóló  2015. évi CXLIII.  törvény 115. § szerinti nyílt eljárás | TOP-1.1.3-15-SB1-2016-00024  2018. február |
| 3 | Önkormányzati épületek energetikai korszerűsítése | nemzeti eljárásrend | A közbeszerzésekről  szóló  2015. évi CXLIII.  törvény 113. § | TOP-3.2.1-15  Elbírálás után |

**Tárgy: (4.tsp.) Előterjesztés Nyírkarász község közrendjéről, közbiztonságáról szóló 2018. évi éves beszámoló elfogadásáról**

Előadó: Szalmási József polgármester

Szalmási József polgármester tájékoztatta a jelenlévőket, hogy a jegyző megkeresésére a rendőrkapitányság megküldte a Nyírkarász község közrendjéről, közbiztonságáról szóló 2018. évi éves beszámolót. Konstatálta, hogy Nyírkarászban a közbiztonság megfelelő, a rendőrkapitányság részéről azt a tájékoztatást kapta továbbá, hogy 24 órás ügyeletre nincs szükség az esetszámokat tekintve.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**20/2019. (III.25.)**

**h a t á r o z a t a**

**Nyírkarász község közrendjéről, közbiztonságáról szóló 2018. évi éves beszámoló elfogadásáról**

**A Képviselő-testület**

a Kisvárdai Rendőrkapitányság Nyírkarász község közrendjéről, közbiztonságáról szóló 2018. évi éves beszámolóját jelen határozat melléklete szerint megtárgyalta, s azt elfogadta.

Felelős: Képviselő-testület

Határidő: azonnal

**Tárgy: (5.tsp.) Előterjesztés Fogorvosi ellátásra kötött feladatvállalási szerződés módosításáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint, továbbá felvetette a Képviselőtestület számára a fogorvossal kötött feladatvállalási szerződés a mai ülésen nem érintett részei felülvizsgálatának szükségességét. A 2018. év bérleti díját még nem fizette meg a fogorvos, azt állította van olyan település, ahol neki fizet az önkormányzat a rendelkezésre állásért. A nőgyógyász megbízási szerződését is szükséges felülvizsgálni abból a szempontból, hogy van e rá szükség a településen, mennyi fő jelentkezik vizsgálatra.

A Képviselőtestület 5 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**21/2019. (III.25.)**

**h a t á r o z a t a**

**Fogorvosi ellátásra kötött feladatvállalási szerződés módosításáról**

**A Képviselőtestület:**

1. Jóváhagyja az Aesculap-Dent Fogászati Szolgáltató Betéti Társaság, mint egészségügyi szolgáltatónak Nyírkarász településen a rendelési időt érintő változásra vonatkozó bejelentését.
2. A fogorvosi ellátásra kötött feladatvállalási szerződés módosítását teljes terjedelemben megismerte, azt a határozat melléklete szerinti tartalommal köti meg.
3. Felhatalmazza a polgármestert a feladatvállalási szerződés-módosítás aláírására.
4. Felhatalmazza az Aesculap-Dent Bt egészségügyi szolgáltatót a működési engedély és a finanszírozási szerződés módosítása érdekében szükséges intézkedések megtételére, valamint a módosított finanszírozási szerződés aláírására.

**E g y e b e k:**

Szalmási József polgármester tájékoztatta a jelenlévőket, a Magyar Falu Programban való részvétel lehetőségéről, a Szabolcs 05 Társulás közreműködésével. Nagyon sok lehetőség rejlik benne- tájékoztatta a települések elöljáróit Gyopáros Alpár Magyar Falu Program kormánybiztosa Mátészalkán*,* pályázati felhívások folyamatosan jelennek meg. Többek között rendezvények támogatása, Művelődési Ház vezetőjének bértámogatása, belterületi utak-járdák felújítása. Mini bölcsőde, szolgálati lakás létrehozása ennél megkérdezte a kormánybiztos urat, hogy lehet e a két lehetőséget összefésülni, igen választ kapott meg lehet oldani, szerinte a Kapin Ottó féle ingatlan kitűnő helyszín lenne, 20 millió forintért adnák. Továbbá 15 millió támogatást adnak majd kisbusz beszerzésre, ahol működik tanyagondnoki szolgálat, annak működtetésére további 4,1 milliót.

A Képviselőtestület 5 igen szavazattal, ellenszavazat és tartózkodás nélkül a következő határozatokat hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**22/2019. (III.25.)**

**h a t á r o z a t a**

**Tanyagondnoki Szolgálat bevezetéséhez kapcsolódó elvi döntésről**

**A Képviselőtestület**

1. elvi döntést hoz a tanyagondnoki szolgáltatás bevezetéséről,
2. felkéri a jegyzőt a tanyagondnoki szolgáltatás bevezetéséhez, engedélyeztetéséhez szükséges szakmai dokumentumok elkészítésére,
3. felkéri a polgármestert a 2.pontban foglaltak rövid időn belüli Képviselőtestület elé történő beterjesztésére.

Határidő: folyamatos

Felelős:Képviselő-testület

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Csordás Zoltánné Szabó Imre**

**önkormányzati képviselő önkormányzati képviselő**